CELEX: 31970L0451
Language: el
Date: 1970-09-29 00:00:00
Title: Οδηγία 70/451/ΕΟΚ του Συμβουλίου της 29ης Σεπτεμβρίου 1970 περί πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες στον τομέα παραγωγής κινηματογραφικών ταινιών

Avis juridique important

|

31970L0451

Οδηγία 70/451/ΕΟΚ του Συμβουλίου της 29ης Σεπτεμβρίου 1970 περί πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες στον τομέα παραγωγής κινηματογραφικών ταινιών  

Επίσημη Εφημερίδα αριθ. L 218 της 03/10/1970 σ. 0037 - 0038 Φινλανδική ειδική έκδοση: Κεφάλαιο 6 τόμος 1 σ. 0095  Δανική ειδική έκδοση: Σειρά I Κεφάλαιο 1970(II) σ. 0546  Σουηδική ειδική έκδοση: Κεφάλαιο 6 τόμος 1 σ. 0095  Αγγλική ειδική έκδοση: Σειρά I Κεφάλαιο 1970(II) σ. 0620  Ελληνική ειδική έκδοση: Κεφάλαιο 06 τόμος 1 σ. 0121  Ισπανική ειδική έκδοση: Κεφάλαιο 06 τόμος 1 σ. 0117  Πορτογαλική ειδική έκδοση : Κεφάλαιο 06 τόμος 1 σ. 0117 

ΟΔΗΓΙΑ ΤΟΥ ΣΥΜΒΟΥΛΙΟΥ της 29ης Σεπτεμβρίου 1970 περί πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες στον τομέα παραγωγής κινηματογραφικών ταινιώνΤΟ ΣΥΜΒΟΥΛΙ0 ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφοι 2 και 3 και το άρθρο 63 παράγραφοι 1 και 3,  το γενικό πρόγραμμα για την κατάργηση των περιορισμών στο δικαίωμα εγκαταστάσεωςs(1), και ιδίως τους Τίτλους III και IV,  το γενικό πρόγραμμα για την κατάργηση των περιορισμών στην ελεύθερη παροχή υπηρεσιών(2), και ιδίως στους Τίτλους III και IV,  την πρόταση της Επιτροπής,  τη γνώμη της Συνελεύσεως(3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι η παρούσα οδηγία αφορά μεταξύ των δραστηριοτήτων που απαριθμούνται στην ομάδα 841 ΔΤΤΒ, τις μη μισθωτές δραστηριότητες στον τομέα της παραγωγής κινηματογραφικών ταινιών- ότι οι δραστηριότητες των εγκαταστάσεων χώρων κινηματογραφήσεως (studios) ή των  επιχειρήσεων που δύνανται να παρέχουν τις υπηρεσίες τους στον παραγωγό καθώς και οι δραστηριότητες των αμέσων συνεργατών του παραγωγού υπάγονται σε ειδικές οδηγίες, λόγω των ιδιαιτέρων ρυθμίσεων που τις διέπουν- ότι κατ' εφαρμογή του άρθρου 54 παράγραφος 3 στοιχείο η), οι όροι εγκαταστάσεως δεν πρέπει να νοθευθούν από τις ενισχύσεις που χορηγούνται από το Κράτος μέλος καταγωγής του δικαιούχου της παρούσης οδηγίας- ότι πρέπει σύμφωνα με τις διατάξεις του γενικού προγράμματος για την κατάργηση των περιορισμών στο δικαίωμα εγκαταστάσεως, οι περιορισμοί που αφορούν το δικαίωμα συμμετοχής σε επαγγελματικές οργανώσεις να καταργηθούν κατά το μέτρο που οι επαγγελματικές  δραστηριότητες του ενδιαφερομένου συνεπάγονται άσκηση του δικαιώματος αυτού,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, υπέρ των φυσικών προσώπων και των εταιριών που μνημονεύονται στον Τίτλο I των γενικών προγραμμάτων για την κατάργηση των περιορισμών στο δικαίωμα εγκαταστάσεως και στην ελεύθερη παροχή υπηρεσιών, που στο εξής καλούνται  "δικαιούχοι", τους περιορισμούς που αναφέρονται στον Τίτλο III των εν λόγω γενικών προγραμμάτων, όσον αφορά την ανάληψη και άσκηση των δραστηριοτήτων που καθορίζονται στο άρθρο 2.   Άρθρο 2  Οι διατάξεις της παρούσης οδηγίας εφαρμόζονται, μεταξύ των δραστηριοτήτων που αναφέρονται στο παράρτημα IV του γενικού προγράμματος για την κατάργηση των περιορισμών του δικαιώματος εγκαταστάσεως ex κλάση 84 ex ομάδα 841 στις μη μισθωτές  δραστηριότητες παραγωγής κινηματογραφικών ταινιών.  Δεν εφαρμόζονται στις δραστηριότητες των αμέσων συνεργατών του παραγωγού.   Άρθρο 3  1. Τα Κράτη μέλη καταργούν εκείνους ιδίως τους περιορισμούς οι οποίοι:  α) παρακωλύουν την εγκατάσταση δικαιούχων ή την παροχή υπ' αυτών υπηρεσιών στην χώρα υποδοχής υπό τους αυτούς όρους και τα αυτά δικαιώματα όπως και οι ημεδαποί- β) απορρέουν από διοικητική ή επαγγελματική πρακτική που έχει ως αποτέλεσμα την διακριτική σε σχέση με τους ημεδαπούς μεταχείριση των δικαιούχων.  2. Μεταξύ των περιορισμών που πρέπει να καταργηθούν, περιλαμβάνονται ειδικώτερα εκείνοι που αποτελούν αντικείμενο διατάξεων, οι οποίες απαγορεύουν ή περιορίζουν την εγκατάσταση των δικαιούχων, ή την υπ' αυτών παροχή υπηρεσιών όπως:  α) στο Βέλγιο:  - η υποχρέωση κατοχής δελτίου επαγγελματικής ταυτότητος (άρθρο 1ο του Νόμου της 19.2.1965)- - η προϋπόθεση της βελγικής υπηκοότητος ή η επιφύλαξη της αμοιβαιότητος για τους παραγωγούς κινηματογραφικών ταινιών, φυσικά ή νομικά πρόσωπα (άρθρο 3 παράγραφος 1, στοιχείο α) του βασιλικού διατάγματος της 23.10.1963) και ο όρος της βελγικής  υπηκοότητος για τους παραγωγούς των κινηματογραφικών ταινιών επικαίρων γεγονότων, φυσικά ή νομικά πρόσωπα (άρθρο 3 παράγραφος 2 στοιχείο α) του βασιλικού διατάγματος της 23.10.63)- β) στη Γαλλία:  - η υποχρέωση κατοχής δελτίου ταυτότητος αλλοδαπού εμπόρου (Decret-loi της 12.11.1938, Νόμος της 8.10.1940, Νόμος της 14.4.1954 Decret-loi αριθ. 59- 852 της 9.7.1959)- - η προϋπόθεση της γαλλικής υπηκοότητος για την οικονομική στήριξη της παραγωγής (άρθρο 14 του διατάγματος αριθ. 59-1512 της 30.12.1959)- - ο αποκλεισμός του δικαιώματος ανανεώσεως των εμπορικών συμβάσεων (άρθρο 38 του διατάγματος της 30.9.1953)- γ) στην Ιταλία:  - η προϋπόθεση της ιταλικής υπηκοότητος για τους παραγωγούς, φυσικά ή νομικά πρόσωπα (Νόμος αριθ. 1213 της 4.11.1965)- δ) στο Λουξεμβούργο:  - η υποχρέωση κατοχής αδείας περιορισμένης χρονικής ισχύος που χορηγείται σε αλλοδαπούς (άρθρο 21 του Νόμου της 2.6.1962).   Άρθρο 4  Ουδέν Κράτος μέλος παρέχει στους υπηκόους του, που μεταβαίνουν σε άλλο Κράτος μέλος με σκοπό την άσκηση μιας από τις δραστηριότητες που αναφέρονται στο άρθρο 2, οποιαδήποτε βοήθεια που μπορεί να νοθεύσει τους όρους εγκαταστάσεως.   Άρθρο 5  1. Τα Κράτη μέλη μεριμνούν ώστε οι δικαιούχοι να έχουν το δικαίωμα συμμετοχής σε επαγγελματικές οργανώσεις υπό τους αυτούς όρους και τα αυτά δικαιώματα και υποχρεώσεις όπως οι ημεδαποί.  2. Σε περίπτωση εγκαταστάσεως, το δικαίωμα συμμετοχής στις οργανώσεις αυτές συνεπάγεται την εκλογιμότητα ή το δικαίωμα διορισμού σε διοικητικές θέσεις των οργανώσεων αυτών. Οι διοικητικές αυτές θέσεις πάντως είναι δυνατό να προορίζονται για τους  ημεδαπούς, εφ' όσον η οργάνωση αυτή μετέχει δυνάμει διατάξεως νομοθετικού ή κανονιστικού χαρακτήρα στην άσκηση δημοσίας εξουσίας.  3. Στο Μέγα Δουκάτο του Λουξεμβούργου, η ιδιότης του μέλους του Εμπορικού Επιμελητηρίου δεν δίνει στους δικαιούχους το δικαίωμα συμμετοχής στην ανάδειξη των διοικητικών οργάνων του οργανισμού αυτού.   Άρθρο 6  1. Αν Κράτος μέλος υποδοχής απαιτεί, από τους υπηκόους του, για την πρόσβαση σε μία από τις δραστηριότητες που αναφέρεται στο άρθρο 2, απόδειξη εντιμότητος καθώς και απόδειξη περί μη κηρύξεως σε πτώχευση, ή μία από τις αποδείξεις αυτές, το εν  λόγω Κράτος δέχεται ως επαρκή απόδειξη προκειμένου για υπηκόους των άλλων Κρατών μελών, την προσαγωγή αποσπάσματος ποινικού μητρώου, ελλείψει δε τούτου, ενός ισοδυνάμου εγγράφου, που έχει εκδοθεί από αρμόδια δικαστική ή διοικητική αρχή της χώρας  καταγωγής ή προελεύσεως από το οποίο να προκύπτει ότι οι απαιτήσεις αυτές ικανοποιούνται.  Αν η χώρα καταγωγής ή προελεύσεως δεν χορηγεί τέτοιο έγγραφο όσον αφορά την μη πτώχευση τούτο είναι δυνατόν να αντικατασταθεί από ένορκη δήλωση του ενδιαφερομένου ενώπιον αρμοδίας δικαστικής ή διοικητικής αρχής συμβολαιογράφου ή αρμοδίου επαγγελματικού  οργανισμού της χώρας καταγωγής ή προελεύσεως.  2. Τα έγγραφα που εκδίδονται σύμφωνα με την παράγραφο 1 δεν είναι δυνατόν να υποβληθούν μετά την πάροδο τριών μηνών από την ημερομηνία εκδόσεώς τους.  3. Τα Κράτη μέλη ορίζουν, εντός της προθεσμίας που προβλέπεται στο άρθρο 7, τις αρχές και τους οργανισμούς που είναι αρμόδιοι για την έκδοση των εγγράφων αυτών ενημερώνουν δε αμέσως περί αυτού τα άλλα Κράτη και την Επιτροπή.  4. Αν στο Κράτος μέλος υποδοχής πρέπει να αποδειχθεί η οικονομική ικανότητα, το Κράτος αυτό θεωρεί τα πιστοποιητικά που εκδίδονται από τις Τράπεζες της χώρας καταγωγής ή προελεύσεως, ισοδύναμα με τα πιστοποιητικά που εκδίδονται στην επικράτειά του.   Άρθρο 7  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 29 Σεπτεμβρίου 1970.  Για το Συμβούλιο Ο Πρόεδρος S. von BRAUN  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. Α 65 της 5.6.1970, σ. 11.  (4) ΕΕ αριθ. Α 28 της 9.3.1970, σ. 5.